|  |  |  |
| --- | --- | --- |
| DCAF_Logo_English |  | **Народна скупштина****Републике Србије** |

Регионални парламентарни дијалог

Управљање миграцијама, заштита избеглица и борба против

организованог криминала

- одговори на националном нивоу и регионална сарадња -

**Београд, 26 – 27. новембар 2015. године**

**Закључци**

Регионални парламентарни дијалог о *управљању миграцијама, заштити избеглица и борби против организованог криминала - одговори на националном нивоу и регионална сарадња,* одржана је у Београду 26. и 27. новембра 2015. године. На њему су учествовали представници одбора надлежних за одбрану, безбедност и спољне послове из девет парламената југоисточне Европе и партнерских земаља, а скуп је организован од стране Одбора за одбрану и унутрашње послове Народне скупштине Републике Србије и Женевског центра за демократску контролу оружаних снага (DCAF).

Имајући на уму да тренутне промене динамике миграција и азила доносе изазове с којима се појединачне земље не могу носити саме, организатори су предложили посланицима платформу за разговор о националним и регионалним приступима избегличкој кризи, у потрази за кооперативним приступом решавању на најбољи начин скорашњих и актуелних догађања, користећи процесе и иницијативе које већ постоје.

Главни циљеви овог дијалога били су да се:

* подигне свест о постојећим механизмима за управљање и обезбеђивање граница, борбу против организованих криминалних група и да се обезбеди платформа за информисане дебате о опцијама за даље јачање ових механизама на националним и регионалном нивоу,
* разговара о могућој будућој примени националних приступа у решавању кризе наглашавањем координације релевантних владиних и институција сектора безбедности,
* разговара о опцијама за координирани регионални одговор који допуњује и оснажује националне стратегије,
* пружи платформа за дијалог о потенцијалним одговорима на нивоу практичних политика.

Као резултат дискусија током догађаја, учесници су се сложили да усвоје следећи закључак.

 *Учесници Конференције се слажу да ће радити на охрабривање влада из региона да раде заједно, у партнерству, како би се пронашла заједничка решења за изазове од заједничког интереса и да предузимају конкретне кораке за испуњење следећих процеса или мера:*

1. *одржавање* политичког дијалога и *промоција* механизама техничке размене информација и оперативне сарадње у решавању изазова проистеклих из миграција у региону,
2. *координирање* националних одговора и поступања у решавању избегличке кризе у Југоисточној Европи, на основу искустава из различитих националних приступа,
3. *идентификовање* недостатака и постојећих и потенцијалних проблема у управљању границама и спровођења политика које се односе на миграције и избеглице,
4. *охрабривање* регионалне сарадње агенција за спровођење закона у борби против прекограничног организованог криминала, на основу процеса и иницијатива које већ постоје,
5. *предузимање корака* за оснаживање заштите избеглица и тражилаца азила, уз посвећивање посебне пажње повећању безбедности група посебно осетљивих на трговину људима, кријумчарење и активности организованог криминала,
6. *подршка јачању* регионалне сарадње невладиних организација које активно раде са избеглицама и тражиоцима азила.